राउत का दावा- उनके दिल और दिमाग में नजर आ रहा था जेल का डर
Maharashtra Shiv Sena Politics; Eknath Shinde VS Aditya Thackeray   महाराष्ट्र के पूर्व CM उद्धव ठाकरे के बेटे आदित्य ठाकरे का जेल के डर से एकनाथ शिंदे के रोने का बयान बिलकुल ठीक है। उन्होंने मुझे भी यही बताया था।
महाराष्ट्र के शिवसेना (UBT) के नेता संजय राउत ने गुरुवार को ट्वीट कर कहा कि महाराष्ट्र के सीएम एकनाथ शिंदे के दिल और दिमाग में जेल जाने का डर साफ नजर आ रहा था। आदित्य सही कह रहा है। उन्होंने महाराष्ट्र के पूर्व CM उद्धव ठाकरे के बेटे आदित्य ठाकरे के ‘मातोश्री में जेल के डर से रोए थे एकनाथ शिंदे’ वाले बयान को 100 प्रतिशत सच बताया।
दरअसल, 11 अप्रैल को आदित्य ने यह दावा किया था कि मातोश्री आकर सीएम शिंदे जेल जाने के डर से रोए थे। उनका कहना था कि अगर वो भाजपा के साथ गठबंधन नहीं करते हैं तो उन्हें जेल में डाल दिया जाएगा। बता दें कि एकनाथ शिंदे ने पिछले साल जून में 40 से अधिक विधायकों के साथ अपनी पार्टी के खिलाफ विद्रोह का नेतृत्व किया था, जिससे महाराष्ट्र में उद्धव ठाकरे के नेतृत्व वाली महा विकास अघाड़ी सरकार गिर गई थी।
राउत का दावा- शिंदे ने कहा कि कांग्रेस और NCP से गठबंधन तोड़ो
ठाकरे गुट के नेता राउत ने आगे कहा कि सीएम शिंदे मेरे घर आए थे और उन्होंने कहा था कि मैं जेल नहीं जाना चाहता हूं, तुम कांग्रेस और NCP से गठबंधन तोड़ लो।
भाजपा ने कहा- आदित्य के पास प्रोफेशनल टीम है जो झूठ बोलना सिखाती है
ठाकरे के दावों पर महाराष्ट्र के मंत्री दीपक केसरकर ने पलटवार करते हुए कहा कि आदित्य ठाकरे के पास एक प्रोफेशनल टीम है जो उन्हें झूठ बोलना सिखाती है। वहीं भाजपा नेता नारायण राणे ने कहा कि मैं उस पर नहीं बोलूंगा। वह कुछ भी कहते हैं। उनमें बचपना है। शिंदे कब गए? कब रोए? किस साल में रोए? यह सब बकवास है।